Mogiliavo mūšis (1581)

Mogiliavo mūšis (, ) – 1581 m. birželio 27 d. Mogiliave vykęs Abiejų Tautų Respublikos ir Rusijos carystės kariuomenių mūšis, vienas iš 1577–1582 m. ATR–Rusijos karo dėl Livonijos susidūrimų. Rusijos istoriografijoje kartu su kautynėmis, keletu dienų anksčiau vykusiomis už 40 km į šiaurę nuo Šklovo, vadinamas Šklovo mūšiu.

Mūšyje atsiskleidė ATR kariuomenės husarų dalinių vertė. Jie, pasinaudodami psichologiniu efektu (sparnuotųjų husarų aprangos keliamas įvaizdis, kad tokios pajėgos atrodo gerokai didesnės nei yra), sėkmingai apsigynė nuo daug kartų didesnės priešo kariuomenės.

 Priešistorė 
1577 m. kilo ATR ir maskvėnų karas dėl Livonijos. 1579–1580 m. karalius Steponas Batoras surengė dvi pergalingas ekspedicijas, kurių metu buvo susigrąžintas Polockas ir užimti Didieji Lukai. 1581 m. pradžioje S. Batoras rengėsi pulti Pskovą.

Žinia apie rengiamą naują Batoro ekspediciją Rusijos carą Ivaną Rūstųjį pasiekė iš Lenkijos dvare dirbusio šnipo. Siekdami užbėgti už akių, maskvėnai birželį įsiveržė į Lietuvos Didžiosios Kunigaikštystės teritoriją. Ivano Rūsčiojo ir jo sąjungininkų (daugiausia totorių) kariuomenėje buvo apie 30 tūkst. karių, o su pagalbiniais – iki 45 tūkst.Radosław Sikora: Jeden przeciw 150 – tak walczyli husarze Marcina Kazanowskiego. Ši kariuomenė, nors ir didelė, nebuvo pasirengusi miestų ir tvirtovių apgulčiai. Ją daugiausia sudarė maskvėnų, kazokų ir totorių kavalerija, artilerijos buvo nedaug. Šios pajėgos turėjo užduotį žvalgyti ATR pajėgų pozicijas ir nuniokoti apylinkes.

Birželio 25 d. maskvėnų kariuomenė persikėlė per Dnieprą. Kitoje upės pusėje juos trumpai mėgino sulaikyti Marcino Kazanovskio vadovaujamo husarų vėliava – apie 200 karių.

 Kariaujančių pusių pajėgumai 
ATR pajėgas sudarė:

 Mogiliavo miestiečių pajėgos (šauliai),
 husarų vėliava (apie 200 raitelių),
 petihorų kupa (apie 164 raiteliai),
 kazokų kuopa (apie 150 raitelių).

Iš viso: apie 514 raitelių ir miestiečių šaulių būrys.

Maskvėnų pajėgas sudarė:

 maskvėnų raiteliai,
 totorių raiteliai,
 kazokų raiteliai,
 keletas patrankų.

Iš viso: bent 30 tūkst. karių.

 Mūšis 
Birželio 25 d. sudeginusi Šklovo miestelį, birželio 27 d. rusų kariuomenė įsiveržė į Mogiliavo priemiesčius. Užpuolikai juos padegė ir mėgino veržtis gilyn į miestą, tačiau buvo sustabdyti už medinių įtvirtinimų (ostrogo) įsitvirtinusių vietos šaulių. Maskvėnai bandė padegti ir šiuos įtvirtinimus, tačiau šiuos mėginimus nutraukė į pagalbą atskubėje Kazanovskio vadovaujamos husarų vėliavos kariai. Užfiksuotas vieno iš šio dalinio karininkų – poručiko (leitenanto) Markovskio – poetiškai suformuluotas įsakymas „maskvėnus skersti ir į miestą jų neleisti“ (Moskali ciąć i do miasta nie dopuszczać).

Mūšis priemiesčiuose tęsėsi septynias valandas, kol į apsiaustiesiems pagalbą atėjo Temriuko Šimkovičiaus vadovaujamas totorių petihorų būrys ir Kristupo Radvilos Perkūno suformuoti kazokų būriai, vadovaujami poručiko Halibeko. Išvydus artėjančius raitelius būrius, maskvėnų gretose pasklido gandas, kad tai karališkosios armijos avangardas ir kilo panika. Supanikavusios maskvėnų pajėgos nutraukė miesto puolimą ir pasitraukė į kitą Dniepro krantą.

Po šio atsitraukimo maskvėnai nemėgino persigrupuoti naujam puolimui ir atsitraukė link Oršos. Šis manevras leido Steponui Batorui pradėti Pskovo apgultį.

ATR pajėgos neteko daug žirgų, tačiau karių nuostoliai buvo labai nedideli. Nuo maskvėnų plėšikavimų ir gaisrų labai nukentėjo apylinkių kaimai.

Rusų istoriografijoje mūšis pateikiamas kaip Rusijos carystės pergalė. Toks požiūris argumentuojamas į vieną sujungiant kautynes dėl Šklovo ir kautynes dėl Mogiliavo ir aiškinant, kad maskvėnų pajėgoms pavyko nusiaubti priešo teritoriją, prisiplėšti grobio.Разрядная книга 1475—1605 гг. М., 1984. – Т. 3, Ч. 1, С. 186.

 Mūšio dalyvių pasakojimai 
Susirėmimo detales karaliui išdėstė bajoras Galaučinskis (Holowczyński), laiške, 1581 m. birželio 30 d. rašytame iš sudegusio Holaučyno:Jie sudegino kelis šimtus Jūsų Didenybės [miesto] Mogiliavo namų ir Mogiliavo priemiesčius, bet dėl ​​didelio žmonių skaičiaus į miestą ir Mogiliavo pilį nesugebėjo įsiveržti, o su Dievo pagalba Jūsų Didenybės kariai, Trakų pono [Kristupo Radvilos Perkūno], ponų Kazanovskio ir pono Temriuko kariai, tuo metu priartėjo, juos atmušė ir apgynė pilį bei miestą, ir vedė su jais mūšį.Kunigas Janas Piotrovskis (Jan Piotrowski) 1581 m. liepos 11 d. rašė:Šiandien čia atvyko Kazanovskio dalinio poručikas Markovskis; birželio 27 d. iš Maskvos į Mogiliavą, kaip pats sako, totorių atvyko apie 30 000 žmonių, tikriausiai pikta ir menka tauta, norėjo Mogiliavą užimti, bet Kazanovskio dalinys be [paties] kapitono. apie juos anksčiau išgirdęs atsiuntė 200 žirgų; mūsiškiai tą dieną juos persekiojo septynias valandas, jiems neleido prieiti prie miesto. Tada Temriuko pajėgos atėjo [jiems į pagalbą]. Susigrūdę maskvėnai pradėjo bėgti ir, pasiekę Dnieprą, persikelė [į kitą krantą]. Toje perkėloje mūsų vyrai juos pavijo ir paėmė keletą belaisvių, kuriuos Markovskis – jis yra iš mūsų Krušvicos – atvežė karaliui. [Kazanovskio] žirgų būrys ten padarė didelę žalą: maskvėnai į šaudė į juos lankais ir šautuvais. Taip pat yra pakankamai sužeistų bendražygių ir tarnų; nežuvo iš Dievo malonės [šioje rotacijoje] nė vieno.Radosław Sikora: %2F200 -husarai-prieš-Maskvą 200 husarų prieš Maskvą.

 Išnašos 

Kategorija:LDK mūšiai
Kategorija:Mūšiai Baltarusijos teritorijoje
Kategorija:Livonijos karo mūšiai
Kategorija:1581 metai
Kategorija:Rusijos carystės mūšiai